
Θέατρο Αυλαία

«Πόσες Δευτέρες χρειάζονται για να αλλάξει η ζωή μας;
Μετά τον Χριστόφορο Παπακαλιάτη, τη Χαρούλα Αλεξίου, τον Γιώργο Καπουτζίδη και τη Μιμή Ντενίση, η «Πολυθρόνα με την Εύχαρις» επιστρέφει με μια νέα Ψυχοθεραπεία Αυτοσχεδιασμού και ένα θέμα που μας αφορά όλους: 
Πόσες φορές έχουμε πει ότι από Δευτέρα θα ξεκινήσουμε γυμναστική, θα φροντίσουμε περισσότερο τον εαυτό μας, θα βάλουμε όρια, θα αλλάξουμε μια συνήθεια, θα κάνουμε εκείνο το βήμα που αναβάλλουμε εδώ και καιρό; Και πόσες Δευτέρες έχουν περάσει περιμένοντας την…κατάλληλη στιγμή;
Γιατί αναβάλλουμε ακόμη και όσα γνωρίζουμε ότι μας κάνουν καλό; Μήπως τελικά δεν μας λείπει ο χρόνος, αλλά η προτεραιότητα; Γιατί βρίσκουμε χρόνο για όλα όσα «πρέπει» και όχι πάντα για όσα πραγματικά χρειαζόμαστε; Και τι φοβόμαστε ότι μπορεί να αλλάξει, αν αυτή τη φορά πράγματι ξεκινήσουμε;
Αυτά τα ερωτήματα βρίσκονται στο επίκεντρο της Ψυχοθεραπείας Αυτοσχεδιασμού στην  «Πολυθρόνα με την Εύχαρις», που συνδυάζει για πρώτη φορά  την επιστήμη της ψυχολογίας και ψυχοθεραπείας  με τη θεατρική τέχνη του αυτοσχεδιασμού.
Η Ψυχοθεραπεία Αυτοσχεδιασμού παρουσιάστηκε για πρώτη φορά στη Θεσσαλονίκη από το Κέντρο Επιστήμης, Τέχνης και Οικογένειας «ΣύΖευξη». Επιστημονικές αλήθειες, γύρω από τον άνθρωπο, τις σχέσεις και την ψυχική ζωή, ζωντανεύουν μέσα από τον θεατρικό αυτοσχεδιασμό, τον διάλογο και τις ιστορίες του ίδιου του κοινού. Η θεραπευτική ματιά συναντά την ψυχαγωγία, η γνώση γίνεται βίωμα και το θέατρο δημιουργεί χώρο για γέλιο, συγκίνηση, αναγνώριση και ουσιαστικό προβληματισμό πάντα με βάση την επιστημονική γνώση.
Στη συγκεκριμένη συνάντηση θα διερευνηθούν ερωτήματα όπως:
· Γιατί αναβάλλουμε ακόμη και ό,τι ξέρουμε ότι μας κάνει καλό;
· Μήπως δεν μας λείπει ο χρόνος, αλλά η προτεραιότητα;
· Γιατί βρίσκουμε χρόνο για όσα πρέπει και όχι πάντα για όσα χρειαζόμαστε;
· Τι φοβόμαστε ότι θα αλλάξει όταν επιτέλους ξεκινήσουμε;
· Τελικά, τι είναι αυτό που περιμένουμε για να αρχίσουμε;
Στη σκηνή αυτοσχεδιάζει η Αλεξάνδρα Κασιούμη, 
Γιατί ίσως το ερώτημα δεν είναι «από ποια Δευτέρα θα αρχίσω;»
Αλλά «τι είναι αυτό που με κρατάει μέχρι σήμερα από το να αρχίσω;»

